
Parlamentul  României

Camera  Deputaţilor
Comisia pentru Sănătate şi Familie

          Bucureşti, 08.06.2001

                                                                                       Nr. 573/XVIII/8
 
BIROULUI PERMANENT

AL

CAMEREI DEPUTAŢILOR


Vă înaintăm , alăturat, raportul la proiectul de Lege pentru aprobarea Ordonanţei   Guvernului nr.124/1998 privind organizarea şi funcţionarea cabinetelor medicale, trimis comisiei pentru examinare ,în fond, cu adresa nr.320 din 4 iunie 2001.


În conformitate cu art.66 alin.(3) din Regulamentul Camerei Deputaţilor, la examinarea proiectului de lege, s-au avut în vedere şi proiectul de Lege privind respingerea Ordonanţei de urgenţă a Guvernului nr.116/1999 pentru modificarea şi completarea Ordonanţei  Guvernului nr.124/1998 privind organizarea şi funcţionarea cabinetelor medicale şi proiectul de Lege pentru respingerea Ordonanţei de urgenţă a Guvernului nr.266/2000 pentru completarea Ordonanţei   Guvernului nr.124/1998 privind organizarea şi funcţionarea cabinetelor medicale.

 
La întocmirea raportului, comisia a avut în vedere  avizele primite de la Comisia juridică , de disciplină şi imunităţi şi  Consiliul  Legislativ.


În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,                                         SECRETAR,

DEP.ACAD.PROF.DR.MIRCEA IFRIM       DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie

                                                                                          Bucureşti, 08.06.2001

                                                                                                                                                                  Nr.573/XVIII/8


R A P O R T

asupra proiectului de Lege pentru aprobarea Ordonanţei Guvernului  nr.124/1998

privind organizarea şi funcţionarea cabinetelor medicale


În urma examinării proiectului de Lege pentru aprobarea Ordonanţei Guvernului nr.124/1998 privind organizarea şi funcţionarea cabinetelor medicale, în şedinţele din 6 şi 7.06.2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
La art.I, pct.3, art.6 alin.(1)

“Art.6. – (1) Cabinetele medicale, indiferent de forma de organizare, pot desfăşura activităţi de radio-diagnostic, imagistică medicală, cu autorizarea lor în condiţiile legii, precum şi activităţi de învăţământ şi de cercetare, cu avizul Ministerului Sănătăţii şi Familiei şi al Ministerului Educaţiei şi Cercetării.”


La art.I, pct.3, art.6 alin.(1)

Se reformulează, după cum urmează:

“Art.6. – (1) Cabinetele medicale, indiferent de forma de organizare, pot desfăşura activităţi de radio-diagnostic, imagistică medicală şi alte activităţi medicale şi conexe actului medical, cu autorizarea lor în condiţiile legii, precum şi activităţi de învăţământ şi de cercetare, cu avizul Ministerului Sănătăţii şi Familiei şi al Ministerului Educaţiei şi Cercetării.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ion Luchian (Grupul Parlamentar al PNL).
Pentru a da posibilitatea medicilor să presteze servicii plătite, pe baza contractelor încheiate cu casele de asigurări de sănătate, necesare activităţii medicale preventive şi curative ( analize, ecografii, fizio-kinetoterapie, etc.).

2.
La art.I, pct.4

“4. La articolul 6, după alineatul (3) se introduce un nou alineat, alin.(4), cu următorul cuprins:

(4) -  Prin derogare de la alin.(1), autorizarea cabinetelor stomatologice pentru desfăşurarea activităţilor de radiodiagnostic se va face de către Ministerul Sănătăţii şi Familiei .”

____
La art.I, pct.4

Se propune să se introducă un nou text, ca alin.(5), având următorul cuprins:

“4. La articolul 6, după alineatul (3) se introduc două noi alineate, alineatele (4) şi (5), cu următorul cuprins:

(4) -  Prin derogare de la alin.(1), autorizarea cabinetelor stomatologice pentru desfăşurarea activităţilor de radiodiagnostic se va face de către Ministerul Sănătăţii şi Familiei .”

(5) – Controlul privind respectarea normelor legale în furnizarea serviciilor de sănătate se exercită de către Ministerul Sănătăţii şi Familiei şi unităţile sale subordonate, Casa Naţională de Asigurări de Sănătate , Colegiul Medicilor din România sau de către alte organe abilitate, în condiţiile legii.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.dr.Ludovic Abiţei (Grupul Parlamentar al PRM) .
Nemodificat.

Se introduce , în legea de aprobare, textul de la art.6 alin.(3) din Ordonanţa Guvernului nr.124/1998, care tratează modul de exercitare al controlului privind respectarea normelor legale în furnizarea serviciilor medicale, în conformitate cu art.32 din Legea asigurărilor de sănătate nr.145/1997 şi art.3 pct.39 din Hotărârea Guvernului României nr.22/2001 privind organizarea şi funcţionarea Ministerului Sănătăţii şi Familiei.

3.
La art.I, pct.6

“6. La articolul 8 , literele b), d), e) şi f) vor avea următorul cuprins:

b) servicii medicale cu plata directă din partea beneficiarilor, altele decât cele prevăzute în contractul încheiat cu casa de asigurări de sănătate judeţeană şi a municipiului Bucureşti;

d)activităţi de consiliere medicală;

e) activităţi contractate cu unităţile care coordonează activităţile de învăţământ şi de cercetare din reţeaua Ministerului Sănătăţii şi Familiei;

f) alte surse obţinute conform dispoziţiilor legale, inclusiv cele provenind din valorificarea aparaturii proprii, uzate fizic sau moral.”


La art.I, pct.6

“6. La articolul 8, literele  d) - f) vor avea următorul cuprins:

____ 

d)activităţi de consiliere medicală;

e) activităţi contractate cu unităţile care coordonează activităţile de învăţământ şi de cercetare din reţeaua Ministerului Sănătăţii şi Familiei;

f) alte surse obţinute conform dispoziţiilor legale, inclusiv cele provenind din valorificarea aparaturii proprii, uzate fizic sau moral.”

Autori: dl.dep.dr.Ovidiu Brînzan (Grupul Parlamentar al PDSR) şi doamna dep.dr.Ana Florea (Grupul Parlamentar al Minorităţilor Naţionale) .
Textul de la art.8 lit.b) rămâne în forma din Ordonanţa Guvernului nr.124/1998.

Nemodificat.

Nemodificat.

Nemodificat.



4.
La art.I, pct.9

“9. La articolul 11, alineatul(2) va avea următorul cuprins:

(2) -  În cabinetele medicale în care sunt încadrate persoane cu contract individual de muncă, salariile se stabilesc prin negociere,cu respectarea nivelurilor minime ale funcţiilor şi gradelor profesionale prevăzute de reglementările legale în vigoare.”


La art.I, pct.9

Pct.9 este pct.8 , în numerotare corectă, pentru care se propune eliminarea.

Autori: dl.dep.prof.dr.Mircea Ifrim (Grupul Parlamentar al PRM) , dl.dep.dr.Ovidiu Brînzan (Grupul Parlamentar al PDSR) şi doamna dep.Iulia Pataki (Grupul Parlamentar al UDMR)
S-a dorit menţinerea textului de la art.11 alin.(2) din Ordonanţa Guvernului nr.124/1998.

5.
La art.I, pct.9, art.12

“9. Articolul 12 va avea următorul cuprins:

Art.12. – Cabinetele medicale sunt obligate să întocmească şi să transmită situaţiile stabilite prin norme ale Ministerului Sănătăţii şi Familiei privind starea de sănătate şi demografică a populaţiei.”
La art.I, pct.9, art.12

Pct.9 devine pct.8.

Se reformulează, după cum urmează:

“8. Articolul 12 va avea următorul cuprins:

Art.12. – (1) Cabinetele medicale sunt obligate să efectueze activităţile medicale, precum şi să transmită situaţiile stabilite prin norme ale Ministerului Sănătăţii şi Familiei privind starea de sănătate şi demografică a populaţiei.

(2) – Cabinetele stomatologice vor asigura, prin rotaţie, urgenţele medicale stomatologice.”

Autori: dl.dep.prof.dr.Mircea Ifrim (Grupul Parlamentar al PRM) ,doamna dep.Constanţa Popa (Grupul Parlamentar al PRM)  şi dl.dep.Ion Burnei (Grupul Parlamentar al PDSR) .
Principala obligaţie a medicilor de familie, care îşi desfăşoară activitatea în cabinetele medicale, este de a furniza servicii medicale cantitative şi calitative conform reglementărilor din Legea nr.145/1997 privind asigurările sociale de sănătate.

Pentru asigurarea permanenţei şi a acestor categorii de servicii medicale.

6.
La art.I, pct.10, art.121 alin.(2)

 “(2) - Pentru transmiterea de date eronate sau incomplete, conform art.12 din prezenta ordonanţă, persoanele vinovate vor fi sancţionate cu amendă cuprinsă între 3.000.000 lei şi 10.000.000 lei.”


La art.I, pct.10 care devine pct.9, art.121 alin.(2)
Se reformulează, după cum urmează:

 “(2) Pentru neefectuarea activităţilor medicale, precum şi transmiterea de date eronate sau incomplete, conform art.12 din prezenta ordonanţă, persoanele vinovate vor fi sancţionate cu amendă cuprinsă între 3.000.000 lei şi 10.000.000 lei.”

Autori:dl.dep.prof.dr.Mircea Ifrim (Grupul Parlamentar al PRM) ,dl.dep.dr.Ovidiu Brînzan (Grupul Parlamentar al PDSR)  dl.dep.dr.Ion Luchian (Grupul Parlamentar al PNL) şi dl.dep.dr.Ludovic Abiţei (Grupul Parlamentar al PRM) .
Pentru corelare cu modificarea de la art.12 alin.(1) din legea de aprobare şi prin renumerotare.

7.
La art.I, pct.11, art.13 

“Art.13. – (1) Cabinetele medicale se pot înfiinţa în cadrul actualelor dispensare medicale, policlinici sau în alte spaţii puse la dispoziţie de autorităţile publice centrale sau locale ori în spaţii private, autorizate .

(2) Bunurile  imobile aflate în proprietatea privată a statului sau a unităţilor administrativ teritoriale, utilizate în prezent pentru activităţi medicale, pot fi date în folosinţă gratuită, închiriate, concesionate sau vândute, fără licitaţie publică,  cabinetelor medicale sau, după caz, unităţilor medico-sanitare cu personalitate juridică.

(3) Bunurile imobile aflate în proprietatea publică a statului sau a unităţilor administrativ teritoriale, utilizate în prezent pentru activităţi medicale, vor fi trecute în domeniul privat al statului, respectiv al unităţilor administrativ teritoriale, potrivit art.10 din Legea nr.213/1998 privind proprietatea publică şi regimul juridic al acesteia.

(4) Bunurile menţionate la alin.(3) vor putea fi concesionate fără licitaţie publică, cabinetelor medicale sau, după caz, unităţilor medico-sanitare cu personalitate juridică, după finalizarea operaţiunii de inventariere prevăzută la art.19 din Legea nr.213/1998 privind proprietatea publică şi regimul juridic al acesteia.

(5) Bunurile mobile aflate în dotarea actualelor dispensare şi policlinici pot fi date în folosinţă gratuită, la cerere, cabinetelor medicale, cu aprobarea direcţiilor de sănătate publică judeţene, şi a municipiului Bucureşti, conform normelor Ministerului Sănătăţii şi Familiei.

(6) Personalul medico-sanitar care, la data intrării în vigoare a prezentei ordonanţe, este încadrat cu contract de muncă pe durată nederminată şi îşi desfăşoară efectiv activitatea în spaţiile menţionate, beneficiază cu prioritate de prevederile alin.(2) – (5).

(7) Condiţiile de vânzare sau de concesionare se stabilesc prin hotărâre a Guvernului.”

___
La art.I, pct.11 care devine pct.10, art.13 va avea următorul cuprins:

“Art.13. – (1) Cabinetele medicale se pot înfiinţa în cadrul actualelor dispensare medicale, policlinici sau în alte spaţii puse la dispoziţie de autorităţile publice centrale sau locale ori în spaţii private, autorizate .

(2) Bunurile  imobile aflate în proprietatea privată a statului sau a unităţilor administrativ teritoriale, utilizate în prezent pentru activităţi medicale, pot fi date în folosinţă gratuită, închiriate, concesionate sau vândute, fără licitaţie publică,  cabinetelor medicale sau, după caz, unităţilor medico-sanitare cu personalitate juridică.

(3) Bunurile imobile aflate în proprietatea publică a statului sau a unităţilor administrativ teritoriale, utilizate în prezent pentru activităţi medicale, vor fi trecute în domeniul privat al statului, respectiv al unităţilor administrativ teritoriale, potrivit art.10 din Legea nr.213/1998 privind proprietatea publică şi regimul juridic al acesteia.

(4) Bunurile menţionate la alin.(3) vor putea fi concesionate fără licitaţie publică, cabinetelor medicale sau, după caz, unităţilor medico-sanitare cu personalitate juridică, după finalizarea operaţiunii de inventariere prevăzută la art.19 din Legea nr.213/1998 privind proprietatea publică şi regimul juridic al acesteia.

(5) Bunurile mobile aflate în dotarea actualelor dispensare şi policlinici pot fi date în folosinţă gratuită, la cerere, cabinetelor medicale, cu aprobarea direcţiilor de sănătate publică judeţene, şi a municipiului Bucureşti, conform normelor Ministerului Sănătăţii şi Familiei.

(6) Personalul medico-sanitar care, la data intrării în vigoare a prezentei ordonanţe, este încadrat cu contract de muncă pe durată nederminată şi îşi desfăşoară efectiv activitatea în spaţiile menţionate, beneficiază cu prioritate de prevederile alin.(2) – (5).

(7) Condiţiile de vânzare sau de concesionare se stabilesc prin hotărâre a Guvernului.

8) Prevederile prezentului articol nu se aplică patrimoniului clinicilor universitare şi cabinetelor medicale din spitale, care rămân în patrimoniul public.”

Autor: dl.dep.prof.dr.Mircea Ifrim (Grupul Parlamentar al PRM).
Prin renumerotare.

Nemodificat.

Nemodificat.

Nemodificat.

Nemodificat.

Nemodificat.

Nemodificat.

Nemodificat.

Pentru a da posibilitatea desfăşurării în bune condiţii a procesului de învăţământ şi a activităţii medicale din spitale.

8.
La art.I, pct.12, art.14
Pct.12 devine pct.11


Prin renumerotare.

9.
La art.I, pct.13, art.141 alin.(1)

 “Art.141. – (1) Organizaţiile non-profit, fundaţiile şi asociaţiile cu activităţi medicale, asociaţiile profesionale, cultele religioase şi lăcaşele de cult religios, legal constituite, pot înfiinţa şi organiza, în structura lor, pe baza hotărârii organelor de conducere, cabinete medicale, furnizoare de servicii medicale în regim ambulatoriu.”


La art.I, pct.13, art.141 alin.(1)

Pct.13 devine pct.12.

Se propune reformularea alin.(1), după cum urmează:

 “Art.141. – (1) Organizaţiile non-profit, fundaţiile şi asociaţiile numai cu activităţi medicale, asociaţiile profesionale numai cu activităţi medicale, cultele religioase şi lăcaşele de cult religios, legal constituite, pot înfiinţa şi organiza, în structura lor, pe baza hotărârii organelor de conducere, cabinete medicale, furnizoare de servicii medicale în regim ambulatoriu.”

Autori: Doamna dep.Constanţa Popa (Grupul Parlamentar al PRM) şi dl.dep.Ion Burnei (Grupul Parlamentar al PDSR) .
Prin renumerotare.

Pentru obţinerea de avantaje fiscale, o serie de fundaţii şi asociaţii care au alt obiect de activitate, vor solicita obţinerea dreptului de înfiinţare şi organizare de cabinete medicale.



10.
La art.I, pct.14 , art.15
Pct.14 devine pct.13.


Prin renumerotare.

11.
__
Se propune să se introducă un nou punct,în legea de aprobare,  ca pct.14, având următorul cuprins:

“14. În cuprinsul ordonanţei, sintagma casele de asigurări de sănătate judeţene sau a municipiului Bucureşti să se înlocuiască cu sintagma “casele de asigurări de sănătate.”

Autori: dl.dep.prof.dr.Mircea Ifrim (Grupul Parlamentar al PRM) şi dl.dep.Ion Burnei (Grupul Parlamentar al PDSR) .
Odată cu lărgirea cadrului legislativ privind înfiinţarea, organizarea şi funcţionarea Casei Asigurărilor de Sănătate a Apărării, Ordinii Publice, Siguranţei Naţionale şi Autorităţii Judecătoreşti şi a Casei Asigurărilor de Sănătate a Ministerului Lucrărilor Publice, Transporturilor şi Locuinţei  enunţul corect este de “casele de asigurări de sănătate.”



În cursul dezbaterilor din comisie, nu s-au înregistrat amendamente respinse.

                      PREŞEDINTE,                                                                                                           SECRETAR,

DEP.ACAD.PROF.DR.MIRCEA IFRIM                                                                             DEP.FARM.ION BURNEI

Întocmit de experţii parlamentari:

Ana Georgescu

Gheorghe Marinescu
1

